ฮาร์เลมเชก (มีม)

ฮาร์เลมเชก () คืออินเทอร์เน็ตมีมที่แพร่กระจาย (viral) ในเว็บไซต์ยูทูบในเดือนกุมภาพันธ์ ค.ศ. 2013 เป็นรูปแบบของวิดีโอที่เริ่มทำเลียนแบบ ในแนวความคิดลักษณะเดียวกัน

มีมนี้เกิดขึ้นจากวิดีโอที่อัปโหลดเมื่อวันที่ 2 กุมภาพันธ์ โดย เดอะซันนีโคสต์สเกต โดยวัยรุ่น 5 คนจากรัฐควีนส์แลนด์ ประเทศออสเตรเลีย ซึ่งวิดีโอของวัยรุ่นกลุ่มนี้ได้ทำตามวิดีโอของวีลอกเกอร์แนวขบขันบนยูทูบที่ชื่อ ฟิลที แฟรงก์ โดยส่วนหนึ่งของวิดีโอ จะเต้นตามเพลง "ฮาร์เลมเชก" ของเบาเออร์

 แนวคิด 
วิดีโอมีความยาว 30 วินาที โดยตัดท่อนหนึ่งของเพลง "ฮาร์เลมเชก" ของศิลปินแนวอิเล็กทรอนิกส์ที่ชื่อ เบาเออร์ โดยมากแล้ววิดีโอจะเริ่มโดยมีคนหนึ่งคน (โดยมากจะสวมหมวกกันน็อกหรือหน้ากาก) เต้นไปตามจังหวะเพลงคนเดียวเป็นเวลา 15 วินาที โดยมีคนอื่นที่ไม่สนใจอะไรหรือไม่รู้ว่ามีคนเต้นอยู่ จากนั้นหลังเสียงเบสลดลง จึงตัดวิดีโอเข้าไปที่ฝูงคนที่เต้นอย่างบ้าคลั่งเป็นเวลาอีก 15 วินาที ในครึ่งหลังของเพลงนี้ ผู้คนมักจะใส่เสื้อผ้าน้อยชิ้นหรือเสื้อผ้าแปลก ๆ หรือถืออุปกรณ์แปลก ๆ

 อ้างอิง 

หมวดหมู่:อินเทอร์เน็ตมีมในปี พ.ศ. 2556
หมวดหมู่:การเต้นรำ
หมวดหมู่:ไวรอลวิดีโอ
หมวดหมู่:วัฒนธรรมอินเทอร์เน็ต
หมวดหมู่:จิตวิทยาฝูงชน
หมวดหมู่:การเล่น